Bánk bán

Vecsei-H, Miklós Junior-Príma díjas magyar színész. Fiatal és rendkívül tehetséges, jól ért a szövegkönyvíráshoz. Legismertebb szerepe Nemecsek, a Pál Utcai Fiúkból és Semmelweis Ignác a Semmelweis című filmből. Előadásmódja fennkölt, mégis szerény, megmutatta már, hogy főszerepekben is sziporkázik. Remekül alakítaná a magyar királyt. Hercegh Péter a Nemzeti Színház fiatal színművésze. Több történelmi témájú darabban is játszott már, mint például az Egri Csillagokban, és már egyszer Ottót is alakította a Bánk Bán-ban. Színjátékában arra fókuszál, hogy úgy szólítsa meg a nézőt, mintha ő lenne a szerepben, és ez segítene a fiatalabb korosztálynak jobban megérteni Endre karakterét. A feleségét játszó Barta Ágnes kiváló magyar színésznő, 2022-ben megkapta a Junior Príma díjat. Kedves az arca, de ezzel szemben határozott az előadásmódja. Melinda törékenynek tűnhet, de mégis ő a kulcsa az egésznek, sok minden körülötte forog. Ágnes remekül át tudná érezni Melinda jellemét.

Ember Márk egy sokoldalú színész. Többféle típusú szerepet is játszott kiválóan. Többek között az idősebbik Pásztort a Pál utcai fiúkban, és a híres Sír Kán-t a Pesti Színház Dzsungel könyvében. Mindkét szereplő ravasz, Sír Kán pedig kimondottan olyan haszonleső karakter, mint Ottó, ezért remekül alakítaná Ottót.

Tóth Auguszta mint Gertrudisz tökéletes választás lenne. A Jászai Mari díjas színésznő játszott Moliére, és Dosztojevszkij darabban is. Csodaszép, búgó hangja és tiszteletet parancsoló megjelenése rendkívül különleges karaktert, es szépséget adna Gertrudisznak.

Nagy Zsolt egy sokoldalú színház, és filmszínész. Csehov Sirályában Trepljov-ot, a Csongor és Tündében Balgát játszotta. Mindketten szegényes lelkek, a nagyok fényében tudnak csak tündökölni. Amíg Trepljov nem tud kitörni ebből a bús gondolkodásból, Tiborc legalább felszólal, és hallatja a hangját. Zsolt csodás Tiborcot alakítana. Vidnyánszky Attilla számos darabot rendezett már, így ezt az előadást és jól tudná kivitelezni. Ma ő a Nemzeti Színház igazgatója korábbi években Beregszászon és Debrecenben is alkotott már ezért eléggé tapasztalt alkotónak bizonyul.

Az Ember tragédiája előadását látva jó rendezőnek tűnik, illetve mivel már megrendezte egyszer a Bánk Bánt nem is olyan régen ezért érdekes lehet, ha egy új szemszögből nyúl most a drámához.

Véleményünk szerint a “akciós ma a tett, tegyél, amíg nem lesz drágább” azért megfelelő a plakátra, mert buzdít. A fiatal korosztályt szeretnénk megszólítani, ezért választottunk többségében fiatal színészeket. Ők fogják tovább vinni vállukon az országot, ezért buzdítani kell őket, hogy tegyenek is érte. A Bánk Bán egy forradalom közepén lett díszműsorra tűzve, és akkor is felpezsdítette a kedélyeket. Ezt ma is megteheti, ha a megfelelő rendező rendezi, és a megfelelő színészeket választunk hozzá.

A képen szöveg, Emberi arc, személy, Publikáció látható

Automatikusan generált leírás

A képen szöveg, Betűtípus, képernyőkép, poszter látható

Automatikusan generált leírás